ካምፓላ፡ ኤርትራውያን ብብዝሒ ዝነብርዋ ርእሰ ከተማ ኡጓንዳ እያ፡ ኣብታ ከተማ ከኣ እልቢ ዘይብሎም ስነ-ጥበባውያን ይርከቡ። ምስዚ ኣብዚ ዓዲ ዘሎ ብዝሒ ኤርትራዊ ብሬሾ ምስ እንርእዮ "ኣብዚ ዓዲ፡ ብዙሓት ስነ-ጥበባውያን ክንህሉ ንቡር'ዩ" ይብል፡ ብ'ዕጫ'ዶ ምርጫ' ብእትብል ፊልሙ ኣብ ሆይስተን ወርቂ ዝተሸለመ ደራስን ኣላዪ ፊልምን መብራህቱ ግርማይ። ኣብ ካምፓላ፡ ኣብ ኤርትራ ጉሉሕ ስም ዘጥረዩን፡ ናይ ስነ-ጥበብ ክእለቶም ኣብ ካምፓላ ዘላለዩን ተዋሳእቲ ይርከቡ። ካባላጋላ 'ኣብ ሰሙን ሸውዓተ ቀዳም ዘለዎ' ቦታ ኣብራር ዑስማን፡ "ስነ ጥበብ ዓይኒ: ልብን ዕላማን ህዝቢ'ዩ" "ጥበብ ናይ ኣተሓሳስባ ኢንቨስትመንት'ዩ" ናብ ተዓዘብቲ ዝቐረባ ተኸታተልቲ ፊልምታት 'ካምፓላ' 'ካምብያ' ከምኡ'ውን 'ዘይተወደአት ሽጋራ' ዘርእስታ ሓጻር ፊልም፡ ኣብ ካምፓላ ብዝርከቡ ኤርትራውያን ተዋሳእትን ደረስትን ኣለይትን ፈርየን። ብዙሓት ፊልምታት እውን ተወዲአን ንክዝርጋሓ ዝተዳለዋን፡ ካልእ ከኣ ገና ኣብ ምስንዳእን ይርከባ። "ኣብ ስደት ኮንካ እሞ ከኣ ኣብ ከም ብዓል ካምፓላ ተኸታታሊ ፊልም ክተፍሪ ከቢድ'ዩ" ይብል መብራህቱ ግርማይ። ህድሞ ኣበይ'ሞ ይረኸብ?
